CELEX: 62021TN0189
Language: da
Date: 2021-04-10 00:00:00
Title: Sag T-189/21: Sag anlagt den 10. april 2021 — Aloe Vera of Europe mod Kommissionen

31.5.2021   
            
            
               DA
            
            
               Den Europæiske Unions Tidende
            
            
               C 206/39
            
         
      Sag anlagt den 10. april 2021 — Aloe Vera of Europe mod Kommissionen
      (Sag T-189/21)
      (2021/C 206/47)
      Processprog: engelsk
      
         Parter
      
      
         Sagsøger: Aloe Vera of Europe BV (Amsterdam, Nederlandene) (ved advokat B. Van Vooren)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens forordning (EU) 2021/468 annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et enkelt anbringende om, at den anfægtede retsakt tilsidesætter forsigtighedsprincippet både indholdsmæssigt og processuelt.
      
                  1.
               
               
                  Første underanbringende om, at Kommissionens forordning (EU) 2021/468 (1) tilsidesætter forsigtighedsprincippet. Sagsøgeren gør gældende, at forsigtighedsprincippet kun tillader forebyggende lovgivningsmæssige tiltag, når en videnskabelig vurdering viser, at en potentiel risiko overskrider det niveau, som stadig ville være acceptabelt for samfundet. I dette tilfælde har den anfægtede forordning forbudt gel fra Aloe vera blade, selv om den videnskabelige vurdering viste, at der ikke var nogen risiko ved dette produkt. Sagsøgeren gør endvidere gældende, at den anfægtede forordning snarere end at være baseret på videnskab var et resultat af en række vilkårlige afgørelser.
               
            
                  2.
               
               
                  Andet underanbringende om, at forordning (EU) 2021/468 blev vedtaget under processuel tilsidesættelse af forsigtighedsprincippet. Sagsøgeren gør gældende, at Kommissionen ikke overholdt den ramme, der er fastsat i artikel 8 i Europa-Parlamentets og Rådets forordning (EF) nr. 1925/2006 (2), og fejlagtigt støttede sig på den skriftlige procedure i artikel 3, stk. 5, i Europa-Parlamentets og Rådets forordning (EU) nr. 182/2011 (3) samt tilsidesatte proportionalitetsprincippet og princippet om forbud mod forskelsbehandling.
               
            
         (1)  Kommissionens forordning (EU) 2021/468 af 18.3.2021 om ændring af bilag III til Europa-Parlamentets og Rådets forordning (EF) nr. 1925/2006 for så vidt angår botaniske arter, der indeholder hydroxyantracenderivater (EUT 2021, L 96, s. 6).
      
         (2)  Europa-Parlamentets og Rådets forordning (EF) nr. 1925/2006 af 20.12.2006 om tilsætning af vitaminer og mineraler samt visse andre stoffer til fødevarer (EUT 2006, L 404, s. 26).
      
         (3)  Europa-Parlamentets og Rådets forordning (EU) nr. 182/2011 af 16.2.2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT 2011, L 55, s. 13).